वॉरियर के रोल में नजर आ सकती हैं एक्ट्रेस, 20 जुलाई को रिलीज होगा टीजर
Deepika Padukone Project-K actress role फिल्म का टीजर 20 जुलाई को अमेरिका में होने वाले सैन डिएगो कॉमिक-कॉन इवेंट में रिलीज किया जाएगा। वहीं इंडिया में यह एक दिन बाद 21 जुलाई को रिलीज होगा।
प्रभास स्टारर फिल्म ‘प्रोजेक्ट के’ अगले साल रिलीज होनी है। फिल्म का टीजर 20 जुलाई को अमेरिका में होने वाले सैन डिएगो कॉमिक-कॉन इवेंट में रिलीज किया जाएगा। वहीं इंडिया में यह एक दिन बाद 21 जुलाई को रिलीज होगा।
इससे पहले ही मेकर्स ने फिल्म से दीपिका पादुकोण का फर्स्ट लुक शेयर कर दिया है। रिलीज होने के बाद से ही यह सोशल मीडिया पर वायरल है।
पब्लिक को पसंद आया रस्टिक और इंटेंस लुक
इस फर्स्ट लुक में दीपिका बेहद खूबसूरत लग रही हैं। पोस्टर में उन्हें रस्टिक अवतार में पेश किया गया है। उनका ब्राउनिश-ग्रे आउटफिट वॉर सूट की याद दिलाता है और उनकी आंखें इंटेंस लग रही हैं।
फिल्म में एक्शन करती दिखेंगी एक्ट्रेस
दीपिका के इस नो-मेकअप लुक को सोशल मीडिया पर खूब पसंद किया जा रहा है। एक्ट्रेस का लुक देखने के बाद इतना तो कन्फर्म है कि वो भी फिल्म में दमदार एक्शन करती नजर आएंगी। वो इसमें वॉरियर के रोल में नजर आ सकती हैं।
दिशा पाटनी भी निभाएंगी अहम रोल
इस साइंस फिक्शन फिल्म की स्टार कास्ट में दीपिका के अलावा कमल हासन, अमिताभ बच्चन, प्रभास जैसे बड़े नाम हैं। कमल इसमें विलेन के रोल में होंगे। दिशा पाटनी भी अहम किरदार निभाएंगी। फिल्म का म्यूजिक और ओरिजिनल स्कोर संतोष नारायणन ने क्रिएट किया है।
हिंदी और तेलुगु में एक साथ हो रही शूट
यह फिल्म हिंदी और तेलुगु में एक साथ शूट हो रही है। इसे नाग अश्विन डायरेक्ट कर रहे हैं जिन्होंने इसकी कहानी भी लिखी है। इस फिल्म के जरिए अमिताभ बच्चन और कमल हासन 38 साल बाद साथ काम करेंगे।
500 करोड़ से ज्यादा है बजट 
इस फिल्म का बजट 500 करोड़ के ज्यादा माना जा रहा है। चर्चा है कि फिल्म के लिए अकेले कमल हासन ने 150 करोड़ रुपए चार्ज किए है। हैवी VFX से भरपूर इस फिल्म का 75 प्रतिशत काम पूर हो चुका है। यह 12 जनवरी 2024 को थिएटर्स में रिलीज होगी।
सैन डिएगो का हिस्सा बनने वाली पहली फिल्म
यह फिल्म सैन डिएगो कॉमिक-कॉन इवेंट का हिस्सा बनने वाली पहली इंडियन फिल्म होगी। 20 से 23 जुलाई के बीच होने वाले इस इवेंट में नाग आश्विन के साथ कमल हसन, दीपिका पादुकोण और प्रभास भी शामिल होंगे।
इस दौरान फिल्म का टाइटल, टीजर और रिलीज डेट अनाउंस होगी। फिल्म की बाकी कास्ट की अनाउंसमेंट भी हो सकती है।